Die wêreld in foto’s – 6 April 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Só lyk die gebied rondom die bekende Tsjernobil-kernkragstasie in die Oekraïne waar meer as 100 ha sedert Saterdag gebrand het. ŉ Bos brand in die gebied rondom die Tsjernobil-kernkragstasie in die Oekraïne. Dié kragsentrale is in 1986 ontruim nadat ŉ ontploffing die gebied radioaktief gemaak het. (Foto: Yaroslav Yemelianenko, AP) Die omgewing naby die dorp Volodymyrivka in die Oekraïne is met ŉ wolk rook bedek nadat twee bosbrande Saterdag uitgebreek het. (Foto: Emergency Situation Ministry, AP) ŉ Geiger-meter toon verhoogde vlakke van bestraling terwyl die bosbrand naby die Tsjernobil-kernkragstasie steeds woed. (Foto: Yaroslav Yemelianenko, AP) ŉ Bos brand in die gebied rondom die Tsjernobil-kernkragstasie in die Oekraïne. (Foto: Yaroslav Yemelianenko, AP) Brandweermanne probeer twee bosbrande blus wat naby die Tsjernobil-kernkragstasie uitgebreek het. (Foto: Yaroslav Yemelianenko, AP)